**pâlpâire**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dacă ai crezut că e destul

te-ai înșelat

fiindcă tu nu erai acolo

în deplinătatea noastră

absolută

trupul tău pâlpâia

în straie de viscol

și doar ți-am spus

să-ți încălzești sângele

în iernile lungi

între palmele mele

și nu te grăbi pe întuneric

să ucizi liniștea labirintului

fiindcă

tu ești alcătuită

din amintiri și uitare

și mie mi-e frig când

te cuprinzi singură de atâta

deșertăciune

și te rog

clănțănind de tristețe

cu genunchii la gură

nu mai transforma aerul în piatră

atunci când mă gândesc la tine

și încerc să te respir

cu nesaț

până la prăsele